
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Δημοτικής επιχείρησης Αθλητισμού, Πολιτι¬ 


σμού & Ανάπτυξης Δήμου Ελλησπόντου (ΑΔΕΑΠΑ) 1 
Τροποποίηση συστατικής πράξης Δημοτικής Επιχεί¬ 
ρησης Εκμετάλλευσης Σφαγείων Δήμου Κιλκίς .... 2 

Σύσταση Αμιγούς Δημοτικής Επιχείρησης με την επωνυμία 
Δημοτική Επιχείρηση Ανάπτυξης Θούριας (Δ.Α.Ε.Θ.).. 3 

Αύξηση καθ’ υπέρβαση ημερών εκτός έδρας υπαλλή¬ 
λων υπηρετούντων στη Ν.Α. Φωκίδας. 4 

Χορήγηση άδειας άσκήσεως επαγγέλματος Κοινωνικού 
Λειτουργού στη Μαντούκα Ιωάννα του Χαράλαμπου 5 
Χορήγηση άδειας άσκήσεως επαγγέλματος Κοινωνικού 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην Β7/555/1.11.2001 υπουρ¬ 
γική απόφαση. 7 


ΑΠΟΦΑΣΕΙ Σ 

Αριθ. 11603 (1) 

Σύσταση Δημοτικής επιχείρησης Αθλητισμού, Πολιτι¬ 
σμού & Ανάπτυξης Δήμου Ελλησπόντου (ΑΔΕΑΠΑ). 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97. 

2. Τις διατάξεις των άρθρων 277 - 284 του Π.Δ. 410/95. 

3. Την αριθ. 134/01 απόφαση Δημοτικού Συμβουλίου 
Ελλησπόντου. 

4. Την από 22.3.2001 οικονομοτεχνική μελέτη. 

5. Την από 8.11.2001 αξιολόγηση της μελέτης που έγινε 
από τη Δ/νση Σχεδιασμού & Ανάπτυξης της Περιφέρειας 
Δυτικής Μακεδονίας. 

6. Την αρ. 4196/2001 (ΦΕΚ 988 Β) απόφαση του 


Γ.Γ.Π.Δ.Μ. για την εκχώρηση αρμοδιοτήτων, αποφασί¬ 
ζουμε: 

1. Διαπιστώνουμε ότι με την αριθ. 134/01 Απόφαση του 
Δημοτικού Συμβουλίου Ελλησπόντου συ στήνεται Δημοτι¬ 
κή Επιχείρηση στο Δήμο Ελλησπόντου, με την επωνυμία 
«Δημοτική Επιχείρηση Αθλητισμού, Πολιτισμού & Ανά¬ 
πτυξης Δήμου Ελλησπόντου» (ΑΔΕΑΠΑ) ως Νομικό Πρό¬ 
σωπο Ιδιωτικού Δικαίου, το οποίο διέπεται από τις διατά¬ 
ξεις των άρθρων 277 - 284 του Π.Δ. 410/95. 

2. Σκοπός της Δημοτικής επιχείρησης θα είναι: 

Η διαχείριση - αξιοποίηση του ορυκτού πλούτου (μαρ¬ 
μάρων) και των άλλων φυσικών διαθεσίμων της περιοχής 
με τη διενέργεια των απαιτού μενών μελετών και την υπο¬ 
βοήθηση των επιχειρηματικών δραστηριοτήτων. 

Η ορθολογική διαχείριση των βοσκοτόπων στο ορεινό τμή- 
ματου Δήμου και λήψη μέτρωνγια στήριξη της κτηνοτροφίας. 

Η στήριξη κάθε δραστηριότητας που θα συμβάλλει στη 
δημιουργία νέων θέσεων απασχόλησης και αύξησης του 
εισοδήματος των κατοίκων. 

Η στήριξη της ερασιτεχνικής πολιτιστικής δραστηριό¬ 
τητας και συντονισμό των διάσπαρτων πολιτιστικών και 
αθλητικών φορέων. 

Η προώθηση θεμάτων διαδημοτικής συνεργασίας σε 
θέματα κοινού ενδιαφέροντος με όμορους Δήμους. 

Η προώθηση θεμάτων ισότητας και ίσων ευκαιριών. 

Η προώθηση θεμάτων κοινωνικής πολιτικής. 

Η αξιοποίηση Εθνικών και Ευρωπαϊκών Προγραμμάτων 
και πρωτοβουλιών στους τομείς τουρισμού, πολιτισμού, 
αθλητισμού και περιβάλλοντος. 

Η συμμετοχή σε διαπολιτισμικές ανταλλαγές και συμ¬ 
μετοχή σε τοπικά, περιφερειακά και ευρωπαϊκά δίκτυα. 

Η ανάδειξη των ιστορικών και πολιτισμικών στοιχείων 
του Δήμου με στόχο την τουριστική ανάπτυξη. 

Η διαχείριση τουριστικών υποδομών και συνολικά του 
τουριστικού προϊόντος και που θα προκύψει στο μέλλον. 

3. Διοίκηση της επιχείρησης. 

Η επιχείρηση διοικείται από επταμελές διοικητικό συμ¬ 
βούλιο που απαρτίζεται από τέσσερις (4) δημοτικούς 
συμβούλους, ένας εκ των οποίων από τη μειοψηφία, δύο 
(2) δημότες και ένας (1) εκπρόσωπος πολιτιστικού φορέα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Σε περίπτωση που η δημοτική επιχείρηση απασχολήσει 
περισσότερο από είκοσι (20) εργαζόμενους στο Δ.Σ. θα 
υπάρχει και εκπρόσωπος αυτών, μειώνοντας αντίστοιχα 
τον αριθμό συμμετοχών των αιρετών σε τρεις (3). 

Η θητεία του διοικητικού συμβουλίου θα συμπίπτει με τη 
θητεία της Δημοτικής Αρχής με παράταση τριμήνου από 
την ανάληψη της νέας δημοτικής αρχής. 

4. Διάρκεια και έδρα της επιχείρησης. 

Η διάρκεια της επιχείρησης είναι πενήντα (50) χρόνια 
και αρχίζει από τη δημοσίευση της κατά νόμου απόφασης 
στην Εφημερίδα της Κυβερνήσεως. 

Η έδρα της επιχείρησης θα είναι ο Δήμος Ελλησπόντου. 

5. Κεφάλαιο - πόροι της επιχείρησης. 

Ο Δήμος διαθέτει στην επιχείρηση χρηματικό ποσό 
10.000.000 δρχ. ως αρχικό κεφάλαιό της. 

Πόροι της επιχείρησης είναι τα έσοδα: 

Από τις επιχορηγήσεις φορέων και τη διαχείριση εθνι¬ 
κών και ευρωπαϊκών προγραμμάτων. 

Από τη λειτουργία των δραστηριοτήτων στους τομείς 
της επιχείρησης. 

Από τη διάθεση υλικού προβολής, από χορηγίες, σπόν¬ 
σορες, διαφημίσεις, κ.λ.π. 

Από δωρεές, κληρονομιές, δάνεια και κάθε άλλη νόμιμη 
πηγή. 

6. Διάλυση - εκκαθάριση της επιχείρησης 

Η επιχείρηση διαλύετα: 

α) με απόφαση του δημοτικού συμβουλίου, με την από¬ 
λυτη πλειοψηφίατων μελών του 

β) όταν λήξει χωρίς να παραταθεί η διάρκεια της επιχεί¬ 
ρησης και 

γ) σε περίπτωση πτώχευσης της επιχείρησης 

Τη διάλυση της επιχείρησης ακολουθεί η εκκαθάριση, 
εκτός από την περίπτωση πτώχευσης. Η εκκαθάριση γί¬ 
νεται από εκκαθαριστές που ορίζονται από το Δημοτικό 
Συμβούλιο. Μετά την εκκαθάριση της περιουσίας της επι¬ 
χείρησης, τα περιουσιακά στοιχεία περιέχονται στο Δήμο 
που την έχει συστήσει. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Ελλη¬ 
σπόντου, το ύψος της οποίας ανέρχεται σε 10.000.000 
δρχ. κατά το πρώτο έτος της λειτουργίας της επιχείρη¬ 
σης. Η πίστωση αυτή είναι γραμμένη στον εκτελούμενο 
προϋπολογισμό του Δήμου Ελλησπόντου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 13 Νοεμβρίου 2001 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΧΡΗΣΤΟΣ ΝΑΤΟΣ 

-♦- 

Αριθμ. οικ. 8466 (2) 

Τροποποίηση συστατικής πράξης Δημοτικής Επιχείρη¬ 
σης Εκμετάλλευσης Σφαγείων Δήμου Κιλκίς. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως 284 του Π.Δ. 
410/1995 (Δημοτικός και Κοινοτικός Κώδικας). 


2. Την απόφαση του Υπουργού Εσωτερικών με αριθμ. 
25027/9.4.1984 που δημοσιεύθηκε στο ΦΕΚ 244/ 
19.4.1984 τεύχος Β’ και αφορά την σύσταση Δημοτικής 
Επιχείρησης Εκμετάλλευσης Σφαγείων Δήμου Κιλκίς. 

3. Την 221/2001 απόφαση του Δ.Σ. Κιλκίς με την οποία 
αποφασίζεται η αύξηση του κεφαλαίου της επιχείρησης 
κατά 15.000.000 δρχ. 

4. Την από 29.10.2001 αξιολόγηση της οικονομοτεχνι¬ 
κής μελέτης από τον Προϊστάμενο της ΤΥΔΚ. 

5. Την 5631/26.7.2000 (ΦΕΚ 1339/Β/2000) απόφαση του 
Γεν. Γραμματέα Περιφέρειας Κεντρικής Μακεδονίας, 
αποφασίζουμε: 

Τροποποιού με την συστατική πράξη της Δημοτικής Επι¬ 
χείρησης Εκμετάλλευσης Σφαγείων Δήμου Κιλκίς, στο 
μέρος που αναφέρεται στην συμμετοχή του Δήμου στο 
μετοχικό κεφάλαιο της επιχείρησης ώστε να γίνει από 
15.000.000 δρχ. που ήταν σε 30.000.000 δρχ., δηλαδή αυ¬ 
ξάνεται κατά 15.000.000 δρχ. 

Από τις διατάξεις της απόφασης αυτής θα προκληθεί 
δαπάνη σε βάρος του προϋπολογισμού του Δήμου Κιλκίς 
, η οποία ανέρχεται στο ύψοςτων (15.000.000) δρχ. και εί¬ 
ναι γραμμένη στον Κ. Α 211.9ιγ των εξόδων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 29 Οκτωβρίου 2001 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜ. ΣΑΡΗΓΙΑΝΝΗΣ 

-♦- 

Αριθμ. 13406 (3) 

Σύσταση Αμιγούς Δημοτικής Επιχείρησης με την επωνυ¬ 
μία Δημοτική Επιχείρηση Ανάπτυξης Θούριας 
(Δ.Α.Ε.Θ.). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Εχοντας υπόψη: 

1. Τις διατάξεις του άρθρου 277 του Δ. Κ. Κ. (Π .Δ.410/95) 
«περί συστάσεως και νομικής φύσης των Επιχειρήσεων 
των ΟΤΑ». 

2. Τις διατάξεις του άρθρου 21 παρ. 16 Ν. 2218/94 και 
άρθρο 5 παρ. 10 Ν. 2307/95, και άρθρο 11 παρ. 22 Ν. 
2503/97. 

3. Την τρίτομη Μελέτη Σύστασης Αμιγούς Δημοτικής 
Επιχείρησης Ανάπτυξης Θούριας, η οποία εγκρίθηκε με 
την αριθμ. 4/2001 απόφαση του Δ.Σ. Θούριας. 

4. Την αριθμ. 54/2001 απόφαση του Δ.Σ Θούριας περί 
συστάσεως Δημοτικής Επιχείρησης Ανάπτυξης Θου- 
ρίας(ΔΕΑΘ), αποφασίζουμε: 

Συνιστούμε στον δήμο ©ουρίας Αμιγή Επιχείρηση που 
διέπεται από τα ακόλουθα άρθρα: 

Αρθρο 1 

Σύσταση και Νομική Μορφή 

Συνίσταται αμιγής επιχείρηση του Δήμου ©ουρίας, διε¬ 
πομένη από τα άρθρα 277 και επόμενα του Δ.Κ.Κ. (278, 
279, 280, 281,282, 283, 284 και 287). 

Η παραπάνω Επιχείρηση αποτελεί Νομικό Πρόσωπο 
Ιδιωτικού Δικαίου και διέπεται από τους κανόνες της Ιδιω¬ 
τικής Οικονομίας. 







ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


22145 


Άρθρο 2 
Επωνυμία 

Η ρπωνυμίατης επιχείρησης είναι «Δημοτική Επιχείρη¬ 
ση Ανάπτυξης Θούριας» με διακριτικό τίτλο «Δ.Α.Ε.Θ». 

Για τις σχέσεις της επιχείρησης με το εξωτερικό η Επω¬ 
νυμία μπορεί να χρησιμοποιηθεί με πιστή μετάφραση σε 
οποιαδήποτε γλώσσα. 

Άρθρο 3 
Έδρα 

Έδρα της επιχείρησης ορίζεται ο Δήμος Θούριας και 
συγκεκριμένα η πόλη της Θούριας. 

Άρθρο 4 
Σκοπός 

Σκοπός της Δ.Ε.Α.Θ είναι: 

Η εκτέλεση έργων που έχουν σκοπό την εξυπηρέτηση 
του κοινού καθώς και την οικονομική εκμετάλλευση των 
έργων αυτών. 

Η ανάπτυξη δραστηριοτήτων που πραγματοποιούνται 
στο αναλογικό πλαίσιο των αποκλειστικών και συντρε- 
χουσών αρμοδιοτήτων του Δήμου και έχουν σκοπό την 
πραγματοποίηση εσόδων, εφόσον αυτό είναι οικονομικά 
εφικτό και υπηρετείτο έργο του Δήμου και τους σκοπούς 
της επιχείρησης. 

Αναλυτικότερα ο σκοπός της επιχείρησης είναι: 

Η τεχνική / κατασκευαστική, επιστημονική και μελετητι¬ 
κή υποστήριξη του έργου του Δήμου Θούριας, με σκοπό 
την ανάπτυξη του, ως και η τεχνική, επιστημονική και με¬ 
λετητική υποστήριξη για την ενθάρρυνση της επιχειρη¬ 
ματικότητας του Δήμου και της ευρύτερης περιοχής, για 
την βελτίωση της ανταγωνιστικότητας των τοπικών επι¬ 
χειρήσεων, για την επιχειρηματική προσαρμογή (ιδίως 
των ΜΜΕ) στις βιομηχανικές, βιοτεχνικές αλλαγές και για 
την προσέλκυση νέων επενδύσεων στο Δήμο. 

Γ ια να πετύχειτο σκοπό της η εταιρεία λειτουργεί ως: α) 
Σύμβουλος αναπτύξεως Οργανισμών Τοπικής Αυτοδιοική- 
σεως, β) Σύμβουλος οργανώσεως και διοικήσεως τοπικών 
επιχειρήσεων, γ) Σύμβουλος τουριστικής, πολιτιστικής και 
περιβαλλοντικής αναπτύξεως, δ) Σύμβουλος διοικήσεως 
και διαχειρίσεως εθνικών έργων επιχορηγούμενων από την 
Ευρωπαϊκή Ένωση, ε) Σύμβουλος κατασκευαστικών δρα¬ 
στηριοτήτων, στ) Σύμβουλος Επικοινωνίας και Εκδόσεων 
(έντυπων και ηλεκτρονικών), ζ) Σύμβουλος διενέργειας και 
αξιολογήσεως δημοσκοπήσεων, ερευνών αγοράς και κλα¬ 
δικών ερευνών, η) Σύμβουλος ιδρύσεως Βιοτεχνικών και 
Τεχνολογικών Πάρκων, Εμπορευματικών και Μεταποιητι¬ 
κών Κέντρων, θ) Σύμβουλος Διασφαλίσεως Ποιότητας, ι) 
Σύμβουλος αγροτικής αναπτύξεως, ια) Σύμβουλος Ανα¬ 
πτύξεως και Διοικήσεως ΜΜΕ, ιβ) Σύμβουλος Θεμάτων 
Οργάνωσης και Διοίκησης Παραγωγής (ΜαηαρθιτίθηΙ, Βιο¬ 
μηχανοποίηση, Προγραμματισμός και Έλεγχος, ιγ) Σύμ¬ 
βουλος Θεμάτων Εο^είίοε (ΜαηαρθίτίθηΙ Προμηθειών και 
Αποθεμάτων, Οργάνωση Αποθηκών, Συστήματα Μεταφο¬ 
ράς και Διανομής), ιδ) Σύμβουλος Υποστήριξης σε θέματα 
Χρηματοοικονομικής Οργάνωσης και Διαχείρισης και, γε¬ 
νικώς, επιτελούσα κάθε άλλο Έργο, Εργασία Υπηρεσία, το 
οποίο συμβάλλει στην πολύπλευρη ανάπτυξη του Δήμου. 

Ειδικότερα και ενδεικτικά, οι σκοποί της επιχείρησης εί¬ 
ναι: 

1. Η τεχνική / κατασκευαστική, επιστημονική, μελετητι¬ 


κή και καθ’ οιονδήποτε άλλο νόμιμο τρόπο υποστήριξη 
του έργου του Δήμου Θούριας, των συνεταιριστικών ορ¬ 
γανώσεων, των ομάδων παραγωγών, καθώς και των επι¬ 
χειρήσεων τους και των άλλων Νομικών Προσώπων, που 
συστήνουν ή στα οποία συμμετέχουν. 

2. Η εκτέλεση και καθ’ οιονδήποτε τρόπο υλοποίηση, 
διαχείριση και εκμετάλλευση κοινωφελών, αναπτυξιακών 
και επιχειρηματικών έργων. 

3. Η διενέργεια λαογραφικών μελετών των φυσικών και 
του συνόλου όλων των άλλων πόρων της περιοχής. 

4. Η εκπόνηση μελετών κάθε μορφής, όπως και η τεχνι¬ 
κή καιπρακτική υποστήριξη για την βιωσιμότητα και αντα¬ 
γωνιστικότητα παραγωγικών επενδύσεων του δημοσίου 
και του ιδιωτικού τομέα, όπως και των ΜΜΕ. Γ ενικά δε η 
συμμετοχή και απορρόφηση κάθε κρατικού ή ιδιωτικού 
επενδυτικού χρηματοδοτικού σχεδίου ή προγράμματος 
με το οποίο επέρχεται αύξηση της ανταγωνιστικότητας 
των επιχειρήσεων του Νομού σε τοπικό, πανελλαδικό ή 
ευρύτερο επίπεδο. 

5. Η επιμόρφωση των στελεχών της Τοπικής Αυτοδιοί¬ 
κησης, των συνεταιριστικών οργανώσεων των ομάδων 
παραγωγών, των ΜΜΕ, όπως και των επιχειρήσεων ή άλ¬ 
λων Νομικών προσώπων που συστήνουν ή στα οποία συμ¬ 
μετέχουν. 

6. Η ανάληψη από την ίδια ή η υποβοήθηση και συμμε¬ 
τοχή σε επενδυτικές πρωτοβουλίες άλλων δημοσίων ή 
ιδιωτικών φορέων και επιχειρήσεων για την εν «γένει» 
αξιοποίηση και προβολή γεωργικών, δασικών, κτηνοτρο- 
φικών, αλιευτικών, άλλης μορφής και κατηγορίας φυσι¬ 
κών πόρων με την ανάληψη οιασδήποτε πρωτοβουλίας 
και την ίδρυση ή την συμμετοχή σε σχετικούς φορείς. 

7. Η εκπόνηση και εφαρμογή προγραμμάτων προστα¬ 
σίας και βελτίωσης κάθε μορφής περιβάλλοντος (φυσικό, 
αρχιτεκτονικό, ιστορικό κ.λ.π.) σε συνεργασία ή όχι με άλ¬ 
λους κρατικούς ή μη φορείς. 

8. Η σύναψη προγραμματικών συμβάσεων σύμφωνα με 
τους νόμους 1416/1984 και 2601/1998 και παντός άλλου 
σχετικού νόμου, όπως μετά οιαδήποτε τροποποίηση μέ¬ 
χρι σήμερα ή στο μέλλον ισχύουν. 

9. Η διεξαγωγή κάθε δραστηριότητας που σχετίζεται με 
την αναβάθμιση ποιότητας ζωής, συμβατής με τον σκοπό 
και το έργο της επιχείρησης. 

10. Η εκτέλεση και συντήρηση κάθε είδους κοινωφε¬ 
λούς έργου και η λειτουργία τμήματος της επιχείρησης, 
ως Κατασκευαστικής Εταιρείας ΟΤΑ: Η μελέτη και κα¬ 
τασκευή έργων υποδομής, όπως άκρως ενδεικτικά, εί¬ 
ναι: Οδικά έργα, λιμενικά έργα, αρδευτικά έργα, οικι¬ 
στικά και κτιριακά έργα, υδρευτικά και αποχετευτικά 
έργα, βιομηχανικά και βιοτεχνικά έργα, βιολογικοί κα¬ 
θορισμοί κ.λ.π. και γενικότερα η υλοποίηση κατασκευα¬ 
στικών έργων ή άλλων εγκαταστάσεων που αποβλέ¬ 
πουν στην ανάπτυξη και βελτίωση της αναπτυξιακής 
υποδομής. Οι μελέτες γενικά, οι έρευνες και οι κατα¬ 
σκευές θα γίνονται από τις υπηρεσίας της εταιρείας ή 
από ειδικούς συνεργάτες του εσωτερικού ή του εξωτε¬ 
ρικού με τους οποίους μπορεί να συμβάλλεται η επιχεί¬ 
ρηση. 

11. Η καθ’ οιονδήποτε τρόπο προβολή, διαφήμιση και 
προώθηση της διάθεσης και εμπορίας των τοπικών παρα¬ 
γωγικών, εμπορικών και τουριστικών προϊόντων και υπη¬ 
ρεσιών στη εσωτερική και εξωτερική αγορά. 

12. Η ανάληψη από την ίδια ή η συμμετοχή αυτής σε συ¬ 
νεργασία με δημόσιους ή ιδιωτικούς φορείς, σε προ¬ 
γράμματα ή πρωτοβουλίες ή καινοτόμες δράσεις, εθνικές 
ή της Ευρωπαϊκής Ένωσης. 

13. Η παροχή Υπηρεσιών προς τρίτους σε ανταποδοτι¬ 
κή βάση ή σε μη ανταποδοτική βάση, εφόσον αυτό είναι 
οικονομικά εφικτό και υπηρετεί τους σκοπούς της επιχεί¬ 
ρησης. 

14. Η παραγωγή, προμήθεια και μεταπώληση ή εκχώ¬ 
ρηση προς τρίτους προϊόντων, υπηρεσιών και δικαιωμά¬ 
των (π.χ. εκδόσεις, προγράμματα, πληροφορίες, μελέτες 
κ.τ.λ.) εφόσον αυτά είναι συναφή προς τις λοιπές δρα¬ 
στηριότητες της επιχείρησης. 

15. Η αξιοποίηση κάθε πηγής οικονομικών πόρων του 
Δήμου. 

16. Η προστασία του περιβάλλοντος και ο περιορισμός 
της ρύπανσης του εδάφους, του υπεδάφους και των υδά¬ 
τινων πόρων. 

17. Η ανάπτυξη πρωτοβουλιών για την ευρύτερη τουρι¬ 
στική ανάπτυξη του Δήμου με την συνδυασμένη επιχειρη¬ 
ματική αξιοποίηση των τουριστικών πόρων. 

18. Η διοργάνωση πολιτιστικών και αθλητικών γεγονό¬ 
των και εκδηλώσεων. 

19. Η ενθάρρυνση και ενίσχυση του ρεύματος παλιννό- 
στησης των αποδήμων Ελλήνων, με την παροχή οικονομι¬ 
κών ή πάσης άλλης μορφής κινήτρων και υπηρεσιών. 

20. Η κοινωνική ανάπτυξη, κοινωνική πρόνοια και μέρι¬ 
μνα. 

21. Η προστασία και διευκόλυνση της κοινωνικής έντα¬ 
ξης των μειονεκτούντων ατόμων ή ομάδων καθώς και των 
ατόμων με ειδικές ικανότητες. 

22. Η συμβολή στη μείωση των κοινωνικών ανισοτήτων. 

23. Γιατην επίτευξη τωνπρομνησθέντων σκοπών και έρ¬ 
γου, η επιχείρηση δύναται να συστήνει θυγατρικές αυτής 
εταιρείες, να συμμετέχει σε κοινοπραξίες και γενικά να 
προβαίνει σε συνεργασίες που προωθούν τον σκοπό και 
το έργο της. 

Οι διατάξεις των σκοπών και του έργου που επιδιώκει η 
επιχείρηση, ερμηνεύονται σύμφωνα με τον νόμο τα συ¬ 
ναλλακτικά ήθη, την καλή πίστη και πάντοτε προς προα¬ 
γωγή των σκοπών της επιχείρησης οι οποίοι αποβλέπουν 
στην προστασία του δημοσίου συμφέροντος, την ανά¬ 
πτυξη, την κοινωνική και οικονομική πρόοδο, όπως καιτην 
κοινωνική και οικονομική ευημερία της περιοχής. 

Άρθρο 5 
Διοίκηση 

Η επιχείρηση διοικείται από: 

α) Το Διοικητικό Συμβούλιο. 

β) Τον Πρόεδρο και τον Αντιπρόεδρο του Διοικητικού 
Συμβουλίου. 

γ) Το Διευθυντή, που ορίζεται ένα από τα μέλη του Δ.Σ. 
ή που προσλαμβάνεται, σύμφωνα με τον Κανονισμό Προ¬ 
σωπικού (παρ. 2 του άρθρου 283 του ΔΚΚ (Π.Δ. 410/95 - 
ΦΕΚΑ’ 231). 

1. Το Διοικητικό Συμβούλιο αποτελείται από επτά μέλη, 
τα οποία ορίζονται από το Δημοτικό Συμβούλιο. Από τα 
μέλη αυτά, τουλάχιστον δύο (2) είναι αιρετοί εκπρόσωποι 
του Δήμου, έκτων οποίων το ένα (1) από μειοψηφία, ένα 
(1) είναι εκπρόσωπος των εργαζόμενων στην επιχείρηση 
αν αυτή απασχολεί περισσότερους από είκοσι εργαζόμε¬ 


νους, και ένα (1) είναι εκπρόσωπος κοινωνικού φορέα της 
περιοχής. Τα υπόλοιπα μέλη είναι δημότες ή κάτοικοι δή¬ 
μου ή κοινότητας της περιφέρειας της δημοτικής περιο¬ 
χής των οποίων η επαγγελματική ή επιστημονική ιδιότητα 
ή η κοινωνική δραστηριότητα είναι συναφείς προς το αντι¬ 
κείμενο της επιχείρησης. 

Επίσης το Δημοτικό Συμβούλιο ορίζει αναπληρωματικά 
μέλη ή πέντε(5) αναπληρωματικά μέλη έκτων οποίων ένα 
(1) είναι μέλος του δημοτικού συμβουλίου, ένα (1) είναι 
εκπρόσωπος κοινωνικού φορέα και ένα (1) είναι εκπρό¬ 
σωπος των εργαζομένων. Τα εν λόγω τρία αναπληρωμα¬ 
τικά μέλη αναπληρώνουν, εφόσον απαιτηθεί, τα αντίστοι¬ 
χα τακτικά μέλη ενώ τα άλλα δύο(2) αναπληρωματικά μέ¬ 
λη αναπληρώνουν τα λοιπά τακτικά μέλη. 

2. Το Δημοτικό Συμβούλιο ορίζει από τα Μέλη του Διοι¬ 
κητικού Συμβουλίου τον Πρόεδρο και τον Αντιπρόεδρο 
του. 

3. Στον Πρόεδρο και τον Αντιπρόεδρο του Δ.Σ. για τις 
υπηρεσίες, που παρέχουν στην επιχείρηση δεν καταβάλ¬ 
λεται αποζημίωση. 

4. Οι εκπρόσωποι των εργαζομένων εκλέγονται από τη 
γενική συνέλευση τους, που συγκαλείται από το διοικητι¬ 
κό συμβούλιο του συλλόγου των εργαζομένων στην επι¬ 
χείρηση, μέσα σε δεκαπέντε μέρες από τότε που θα πάρει 
τη σχετική γραπτή πρόσκληση του προέδρου του διοικη¬ 
τικού συμβουλίου της επιχείρησης. 

Σε περίπτωση που δεν υπάρχει σύλλογος των εργαζο¬ 
μένων ή δεν υπάρχει ενιαίος σύλλογος, ο Πρόεδρος του 
Διοικητικού Συμβουλίου της επιχείρησης συγκαλεί όλους 
τους εργαζομένους σε Γ ενική Συνέλευση με σκοπό την 
εκλογή των εκπροσώπων των εργαζομένων. Στην ίδια πε¬ 
ρίπτωση, η γενική συνέλευση των εργαζομένων, με ειδικό 
κανονισμό, ρυθμίζει τα σχετικά με τη σύγκληση της γενι¬ 
κής συνέλευσης και τον τρόπο εκλογής των εκπροσώπων 
των εργαζομένων. 

Πάντως σε περίπτωση παράλειψης του προέδρου του 
διοικητικού συμβουλίου της επιχείρησης να απευθύνει τη 
σχετική πρόσκληση προς το σύλλογο των εργαζομένων ή 
να συγκαλέσει τους εργαζομένους της επιχείρησης σε 
γενική συνέλευση, οι εργαζόμενοι μπορούν να ενεργή¬ 
σουν σχετικά και χωρίς την πρόσκληση Προέδρου του Δι¬ 
οικητικού Συμβουλίου της επιχείρησης. 

5. Τον κοινωνικό φορέα που θα εκπροσωπηθεί στο διοι¬ 
κητικό συμβούλιο της επιχείρησης επιλέγει το δημοτικό 
συμβούλιο και είναι κατά προτίμηση συνεταιρισμός κα- 
τοίκωντης περιφέρειας του Δήμου, που εκπροσωπείτους 
καταναλωτές των προϊόντων (αγοραστές ή χρήστες) ή 
τους χρήστες των έργων ή υπηρεσιών της επιχείρησης, 
άλλος κοινωνικός φορέας που τα μέλη του εξυπηρετού¬ 
νται ή επηρεάζονται από τη δραστηριότητα αυτής της επι¬ 
χείρησης. Αν δεν υπάρχει τέτοιος συνεταιρισμός ή άλλος 
κοινωνικός φορέας στην περιφέρεια του Δήμου, τότε το 
Δημοτικό Συμβούλιο επιλέγει παραπλήσιο φορέα. 

Ο εκπρόσωπος του κοινωνικού φορέα στο Διοικητικό 
Συμβούλιο της επιχείρησης ορίζεται με απόφαση του Δι¬ 
οικητικού Συμβουλίου του κοινωνικού φορέα σε τριάντα 
ημέρες από την κοινοποίηση της σχετικής πρόσκλησης 
του Δημάρχου, αν παρέλθει άπρακτη η προθεσμία αυτή, 
το Δημοτικό Συμβούλιο μπορεί να επιλέξει άλλον κοινωνι¬ 
κό φορέα προς εκπροσώπηση στο Διοικητικό Συμβούλιο 
με τα ίδια κριτήρια και διαδικασίες. 

Στο Διοικητικό Συμβούλιο μπορεί να εκπροσωπηθούν 
περισσότεροι από ένα κοινωνικοί φορείς. 

6.Μέλη του διοικητικού συμβουλίου δεν μπορούν να εί¬ 
ναι επιχειρηματίες ή μέλη του Διοικητικού Συμβουλίου ή 
διευθυντές επιχειρήσεων, που συνδέονται με την επιχεί¬ 
ρηση με σύμβαση έργου ή είναι προμηθευτές της επιχεί¬ 
ρησης ή έχουν αντικείμενο όμοιο ή συναφές προς αυτό 
της επιχείρησης. 

Το κώλυμα αυτό δεν ισχύει αν η επιχείρηση αυτή είναι 
επίσης επιχείρηση του Δήμου. 

Άρθρο 6 

Διοικητικό Συμβούλιο 
(Θητεία - Αντικατάσταση - Αναπλήρωση) 

1. Η θητεία του Διοικητικού Συμβουλίου ακολουθεί τη 
δημοτική περίοδο και σε κάθε περίπτωση λήγει το αργό¬ 
τερο τρεις μήνες μετά την εγκατάσταση του Δημοτικού 
Συμβουλίου. 

Το Δημοτικό Συμβούλιο οφείλει να ορίσειτα μέλη του δι¬ 
οικητικού συμβουλίου μέσα στην παραπάνω προθεσμία 
και σε περίπτωση σύστασης νέας επιχείρησης μέσα σε 
τρεις μήνες από τη δημοσίευση της συστατικής πράξης. 

2. Σε περίπτωση που για οποιοδήποτε λόγο δεν ορι¬ 
στούν τα μέλη του Διοικητικού Συμβουλίου της επιχείρη¬ 
σης από το νέο Δημοτικό Συμβούλιο, παρατείνεται η θη¬ 
τεία του Διοικητικού Συμβουλίου μέχρι να οριστούν αυτά. 

3. Τα μέλη του Διοικητικού Συμβουλίου μπορεί να αντι- 
κατασταθούν κατά τη διάρκεια της θητείας τους για απο- 
χρώντα λόγο με απόφαση του Δημοτικού Συμβουλίου 
που τα έχει ορίσει, η οποία λαμβάνεται με την απόλυτη 
πλειοψηφία του νόμιμου αριθμού των μελών του. Ειδικά 
για την αντικατάσταση των εκπροσώπων των εργαζομέ¬ 
νων και του κοινωνικού φορέα της περιοχής απαιτείται η 
σύμφωνη γνώμη του οργάνου που τους πρότεινε. 

4. Αν μέλη του Διοικητικού Συμβουλίου δεν δεχθούν 
τον ορισμό τους, μέσα σε τριάντα μέρες από την επί¬ 
δοση του σχετικού εγγράφου, ή παραιτηθούν ή πεθά- 
νουν ή αντικατασταθούν ή αν παραμείνουν κενές θέ¬ 
σεις μελών για οποιονδήποτε άλλο λόγο, τότε αντικα¬ 
θίστανται από τα αναπληρωματικά μέλη του Διοικη¬ 
τικού Συμβουλίου, με η σειρά που αυτά έχουν ορισθεί, 
με πράξη του δημοτικού συμβουλίου. Εάν και τα ανα¬ 
πληρωματικά μέλη εξαντληθούν, το Διοικητικό Συμ¬ 
βούλιο, μέχρι να οριστούν οι αντικαταστάτες τους, λει¬ 
τουργεί νόμιμα με την ελλιπή σύνθεση του, που δεν 
μπορεί πάντως να είναι μικρότερη από τον αριθμό των 
μελών που χρειάζεται για την απαρτία. Νόμιμα επίσης 
λειτουργεί το Διοικητικό Συμβούλιο μέχρι να οριστούν 
οι εκπρόσωποι των εργαζομένων και του κοινωνικού 
φορέα της περιοχής. 

5. Μέλος του Διοικητικού Συμβουλίου που απουσιάζει 
αδικαιολόγητα από τις συνεδριάσεις του επί διάστημα με¬ 
γαλύτερο των τριών μηνών θεωρείται ότι παραιτήθηκε και 
αντικαθίσταται με απόφαση του Δημοτικού Συμβουλίου. 

Άρθρο 7 

Διοικητικό Συμβούλιο 
(Σύγκλιση - Απαρτία - Λήψη Αποφάσεων) 

1. Το Διοικητικό Συμβούλιο συνέρχεται τακτικά τουλά¬ 
χιστον μία φορά το μήνα και έκτακτα όταν οι υποθέσεις 
της επιχείρησης το απαιτούν. Το Διοικητικό Συμβούλιο 


συγκαλείται από τον Πρόεδρο του, ο οποίος υποχρεώνε¬ 
ται να το συγκαλέσει και όταν το ζητήσουν το ένα τρίτο 
των μελών του ή ο Δήμαρχος ή το Δημοτικό Συμβούλιο, οι 
οποίο ορίζουν ταυτόχρονα και το σκοπό της σύγκλησης. 

2. Το Διοικητικό Συμβούλιο συνεδριάζει στην έδρα της 
επιχείρησης και βρίσκεται σε απαρτία, εφόσον ο αριθμός 
των παρόντων είναι μεγαλύτερος από το μισό του νόμι¬ 
μου αριθμού των μελών του. 

3. Οι αποφάσεις του Διοικητικού Συμβουλίου λαμβάνο- 
νται με την απόλυτη πλειοψηφία των παρόντων και σε πε¬ 
ρίπτωση ισοψηφίας επικρατεί η ψήφος του Προέδρου. Η 
ψηφοφορία είναι φανερή, ενώ γίνεται υποχρεωτικά μυ¬ 
στική με ψηφοδέλτια ψηφοφορία αν υπάρχει ιδιαίτερος 
λόγος και ζητηθεί από δύο μέλη του Συμβουλίου. 

4. Για τις συνεδριάσεις του Διοικητικού Συμβουλίου τη¬ 
ρούνται πρακτικά σε ειδικό βιβλίο. Τα πρακτικά υπογρά¬ 
φονται από τον Πρόεδρο και τα μέλη του Συμβουλίου, που 
είναι παρόντα στη συνεδρίαση. Τα πρακτικά τηρούνται 
από υπάλληλο της επιχείρησης, που ορίζεται με απόφα¬ 
ση του συμβουλίου. 

Άρθρο 8 

Διοικητικό Συμβούλιο 

(Αρμοδιότητες του Διοικητικού Συμβουλίου) 

Το Διοικητικό Συμβούλιο διοικεί και διαχειρίζεται τις 
υποθέσεις που αφορούν την επιχείρηση, εκτός από τις 
περιπτώσεις, που αρμόδιο είναι το Δημοτικό Συμβούλιο, 
σύμφωνα με τις διατάξεις του Δ.Δ.Κ ή με αυτή τη συστα¬ 
τική πράξη, και ιδιαίτερα: 

α) Διορίζει και απολύει το υπαλληλικό και εργατοτεχνι- 
κό προσωπικό και αποφασίζει για όλες τις μεταβολές της 
υπηρεσιακής του κατάστασης. 

β) Ψηφίζειτονπροϋπολογισμό, εγκρίνει τον ισολογισμό 
και καταρτίζει την έκθεση πεπραγμένων στο τέλος κάθε 
διαχειριστικής χρήσης. 

γ) Καθορίζει τις τιμές και τους όρους για τη διάθεση των 
προϊόντων της επιχείρησης ή για τη χρήση των υπηρε¬ 
σιών της. 

δ) Αποφασίζει για τον τρόπο ανάθεσης των μελετών, 
εκτέλεσης των έργων και διενέργειας των προμηθειών, 
αναθέτει τη σύνταξη των μελετών και την εκτέλεση των 
έργων και εγκρίνειτις μελέτες και τις προμήθειες όπως ει¬ 
δικότερα ορίζεται στον σχετικό κανονισμό. 

ε) Αποφασίζει για την αγορά και τη μίσθωση ακινήτων 
και κινητών, που είναι χρήσιμα στην επιχείρηση και την εκ¬ 
ποίηση, εκμίσθωση και γενικότερα εκμετάλλευση ακινή¬ 
των και κινητών που ανήκουν στην επιχείρηση. 

στ) Αποφασίζει την άσκηση και παραίτηση από οποιο- 
δήποτε ένδικο μέσο ενώπιον οποιουδήποτε δικαστηρίου 
και διοικητικής αρχής, καθώς και τα σχετικά με δικαστι¬ 
κούς και εξώδικους συμβιβασμούς. 

ζ) Αποφασίζει τη σύναψη κάθε φύσης δανείων, και μπο¬ 
ρεί για ασφάλεια τους να εκχωρείτο σύνολο ή μέρος από 
τις προσόδους της επιχείρησης, και αποφασίζει την πα¬ 
ροχή δικαιωμάτων υποθήκης σε ακίνητα της 
η) Γνωμοδοτεί για όλα τα θέματα που αφορούν την επι¬ 
χείρηση, εφόσοντα θέματα αυτά ανήκουν στην αποφασι¬ 
στική αρμοδιότητα του διοικητικού συμβουλίου. 

Άρθρο 9 

Διοικητικό Συμβούλιο 

(Εποπτεία) 

1. Το Διοικητικό Συμβούλιο οτέλνει όλες τις αποφάσεις 
του, το αργότερο εντός δέκα ημερών από την έκδοση 
τους στο Δήμο Θούριας στον οποίο ανήκει η επιχείρηση 
για ενημέρωση των οργάνων του. 

2. Οι αποφάσεις του Διοικητικού Συμβουλίου της επι¬ 
χείρησης εγκρίνονται από τον δημοτικό συμβούλιο αν 
αφορούν: 

α) Την ψήφιση του προϋπολογισμού της επιχείρησης 
και τις μεταβολές του. 

β) Την αγορά ή εκποίηση ακινήτων ή την επιβάρυνση αυ¬ 
τών με εμπράγματα δικαιώματα. 

γ) Τη διάθεση των καθαρών κερδών, σύμφωνα με τις 
διατάξεις της παρ. 3 του άρθρου 280 του ΔΚΚ/πδ 410-95 

δ) την επέκταση των εγκαταστάσεων της επιχείρησης. 
Δεν απαιτείται έγκριση αν πρόκειται για αγορά και πώλη¬ 
ση ακινήτων από επιχειρήσεις οικιστικής δραστηριότη¬ 
τας. 

ε) Τα επενδυτικά προγράμματα της επιχείρησης. 

3. Το Δημοτικό Συμβούλιο εγκρίνει τον ισολογισμό και 
την έκθεση πεπραγμένων, αν προβλέπεται η σύνταξη 
τουςαπότο Π.Δ. της παρ. 5του άρθρου 283/Π.Δ. 410-95. 
Επίσης, μπορεί να αποφασίζει τη διενέργεια έκτακτου 
διαχειριστικού ελέγχου, από τα πρόσωπα που ορίζονται 
σύμφωνα με την παράγραφο 2 του άρθρου 281/Π.Δ. 410- 
95 

4. Η έγκριση των αποφάσεων του Διοικητικού Συμβου¬ 
λίου επιχείρησης από το Δημοτικό Συμβούλιο, γίνεται μέ¬ 
σα σε αποκλειστική προθεσμία ενός μηνός, από τότε που 
θα κοινοποιηθούν οι αποφάσεις αυτές. 

Αν περάσει η προθεσμία αυτή χωρίς να έχει εκδοθεί 
απόφαση του Δημοτικού Συμβουλίου, θεωρείται ότι η 
απόφαση του Διοικητικού Συμβουλίου της επιχείρησης 
έχει εγκριθεί. 

Άρθρο 10 

Πρόεδρος - Αντιπρόεδρος - Αρμοδιότητες 

1. Το Δημοτικό Συμβούλιο ορίζει από τα μέλη του Διοι¬ 
κητικού Συμβουλίου της επιχείρησης τον Πρόεδρο και 
τον Αντιπρόεδρο της επιχείρησης, οι οποίοι είναι αντί¬ 
στοιχα Πρόεδρος και Αντιπρόεδρος και του Διοικητικού 
Συμβουλίου της. 

2. Ο Πρόεδρος του Διοικητικού Συμβουλίου εκπροσω¬ 
πεί την επιχείρηση στα δικαστήρια και σε κάθε αρχή και δί¬ 
νει τους όρκους που επιβάλλεται. Επίσης, μπορεί σε πε¬ 
ρίπτωση κινδύνου από αναβολή, χωρίς απόφαση του Δι¬ 
οικητικού Συμβουλίου, να εγείρει και ανακρούει αγωγές 
και να ασκεί ένδικα μέσα, να διορίζει πληρεξουσίους και 
να προβαίνει σε κάθε δικαστική ή εξώδικη πράξη που προ¬ 
στατεύει αμέσως στο Διοικητικό Συμβούλιο. 

Ο Πρόεδρος υπογράφει τις συμβάσεις, που συνάπτει η 
επιχείρηση. 

Τον Πρόεδρο αναπληρώνει στα καθήκοντα του ο Αντι¬ 
πρόεδρος. 

Άρθρο 11: 

Απασχόληση Μελών του Δ.Σ. - Διευθυντής 

1. Για την αποτελεσματικότερη λειτουργία της επιχεί¬ 
ρησης μπορεί το Διοικητικό Συμβούλιο να αναθέτει με 


απόφαση του την άσκηση του συνόλου ή μέρους των αρ¬ 
μοδιοτήτων του, εκτός των περιπτώσεων α’, β’, γ’, ε’ και ζ’ 
του άρθρου 8, στον Πρόεδρο, στο Διευθυντή, στους 
υπεύθυνους των λειτουργικών μονάδων της επιχείρησης 
και σε άλλα όργανα αυτής. 

2. Με απόφαση του Διοικητικού Συμβουλίου της επιχεί¬ 
ρησης μπορεί να προσλαμβάνεται Διευθυντής αυτής ή να 
ορίζεται ως Διευθυντής ένα από τα μέλη τους. Στον κανο¬ 
νισμό προσωπικού καθορίζονται τα προσόντα που πρέπει 
να έχει ο Διευθυντής της επιχείρησης. 

Άρθρο 12 
Αποζημιώσεις 

Στον Πρόεδρο και τον Αντιπρόεδρο του Διοικητικού 
Συμβουλίου της επιχείρησης δεν καταβάλλεται αποζη¬ 
μίωση για τις υπηρεσίες που παρέχουν στην επιχείρηση. 

Άρθρο 13 

Κεφάλαιο της Επιχείρησης 

Το κεφάλαιο της επιχείρησης ορίζεται σε δέκα εκατομ¬ 
μύρια (10.000.000) δρχ. τμηματικώς καταβαλλόμενο. 

Άρθρο 14 

Διαχείριση - Διάθεση Κερδών 

1. Η διαχείριση των επιχειρήσεων γίνεται σύμφωνα με 
ιδιαίτερο προϋπολογισμό εσόδων και εξόδων και είναι 
ανεξάρτητη από τη δημοτική διαχείριση. 

Το οικονομικό έτος της διαχείρισης των επιχειρήσεων 
συμπίπτει με το ημερολογιακό έτος. 

2. Με απόφαση του Διοικητικού Συμβουλίου της επιχεί¬ 
ρησης, που εγκρίνεται από το Δημοτικό Συμβούλιο, τα κα¬ 
θαρά κέρδη που προκύπτουν απάτη διαχείριση, μετά την 
αφαίρεση των αποσβέσεων και τη δημιουργία του απα¬ 
ραίτητου αποθεματικού, το ύψος του οποίου ως ποσοστό 
επί των κερδών ορίζεται με απόφαση του Δημοτικού Συμ¬ 
βουλίου μπορεί να διατίθενται για την βελτίωση ή την επέ¬ 
κταση των εγκαταστάσεων της επιχείρησης ή να διατίθε¬ 
νται από τονΔήμο για την εκπλήρωση κοινωφελών σκο¬ 
πών. 

3. Μετην ίδια απόφαση το Διοικητικό Συμβούλιο της επι¬ 
χείρησης εκτιμώντας τους στόχους, την αποδοτικότητα 
και την παραγωγικότητα της, μπορεί να κρατήσει μέχρι εί¬ 
κοσι πέντε στα εκατό από τα καθαρά κέρδη, σε ιδιαίτερο 
λογαριασμό για την παροχή κινήτρων στους εργαζόμε¬ 
νους , εν τη μορφή πρόσθετων υλικών αμοιβών. Τα κριτή¬ 
ρια και τη διαδικασία καταβολής των αμοιβών αυτών και 
κάθε αναγκαία λεπτομέρεια καθορίζονται στον κανονι¬ 
σμό προσωπικού. Οι πρόσθετες αυτές αμοιβές δεν απο- 
τελούντακτικές αποδοχές κατά την έννοια των διατάξεων 
της εργατικής νομοθεσίας και αποτελούν φορολογητέο 
εισόδημα μόνο κατά το ήμισυ. 

4. Μετά από σχετική απόφαση του Δημοτικού Συμβου¬ 
λίου η εκπλήρωση των κοινωφελών σκοπών της παρ. 2 
του άρθρου αυτού μπορεί να γίνει από την ίδια την επιχεί¬ 
ρηση για λογαριασμό του Δήμου. 

Άρθρο 15 

Ταμειακή Υπηρεσία - Διαχειριστικός Έλεγχος 

1. Η ταμιακή υπηρεσία της επιχείρησης είναι ανεξάρτη¬ 
τη από την ταμιακή υπηρεσία του Δήμου. 

2. Ο τακτικός διαχειριστικός έλεγχος της επιχείρησης 
γίνεται από δύο ελεγκτές, που διορίζονται από το Δημοτι- 

κό Συμβούλιο στην αρχή κάθε οικονομικού έτους. Με την 
ίδια απόφαση ορίζεται και η αμοιβή τους. 

Ως ελεγκτές ορίζονται ορκωτοί ελεγκτές ή πρόσωπα 
που έχουν το δικαίωμα να οριστούν σε ανώνυμη εταιρεία. 

3. Με απόφαση του Περιφερειακού Διευθυντή, εφόσον 
συντρέχει ειδική περίπτωση, μπορεί να ενεργείται έκτα¬ 
κτος διαχειριστικός έλεγχος της επιχειρήσεως από ορκω¬ 
τούς ελεγκτές, που ορίζονται από τον Περιφερειακό Διευ¬ 
θυντή. Με την ίδια απόφαση ορίζεται και η αμοιβή τους, η 
οποία βαρύνει τον προϋπολογισμό της επιχείρησης. 

Άρθρο 16 
Κανονισμοί 

1. Οι Κανονισμοί που συντάσσονται από το Διοικητικό 
Συμβούλιο της επιχείρησης και εγκρίνονται από το Δημο¬ 
τικό Συμβούλιο, είναι: 

Α) Ο Εσωτερικός Κανονισμός Υπηρεσιών, με τον οποίο 
καθορίζονται η Οργάνωση, η Διάρθρωση και οι Αρμοδιό¬ 
τητες της επιχείρησης και το Ανώτατο Όριο του Αριθμού 
του Προσωπικού, και 

Β) Ο Κανονισμός Διαχείρισης. 

2. Από το Δ.Σ. συντάσσεται Κανονισμός Προσωπικού 
που καθορίζει τους κανόνες που διέπουντην Πρόσληψη, 
τα Προσόντα του προσωπικού και το Πειθαρχικό του Δί¬ 
καιο. Με απόφαση του Δ.Σ. μπορεί να συντάσσονται και 
άλλοι Κανονισμοί, που κρίνονται απαραίτητοι για την λει¬ 
τουργία της επιχείρησης. 

3. Το Προσωπικό της επιχείρησης συνδέεται με αυτή με 
σχέση ιδιωτικού δικαίου. 

4. Στην επιχείρηση γίνονται Αποσβέσεις με τα ποσοστά, 
που ορίζει η Φορολογική Νομοθεσία. 

Άρθρο 17 

Βιβλία και Στοιχεία Επιχείρησης 

Οι διατάξεις του Π.Δ. 520/1988 «Βιβλία και στοιχεία που 
πρέπει να τηρούνται από τις αμιγείς δημοτικές και κοινοτικές 
επιχειρήσεις» (ΦΕΚΑ’ 236/1988) εφαρμόζονται αναλογικά. 

Άρθρο 18 

Διάλυση της Επιχείρησης 

Η επιχείρηση διαλύεται με την συμπλήρωση του χρόνου 
για τον οποίο είχε συσταθεί, καθώς και σε κάθε άλλη πε¬ 
ρίπτωση,πουπροβλέπεταιαπότηνΣυστατική Πράξη. Με¬ 
τά την Εκκαθάριση της περιουσίας της επιχείρησης όσα 
περιουσιακά στοιχεία απομένουν περιέρχονται στο Δήμο. 

Άρθρο 19 

Ακροτελεύτιο Άρθρο 

Σε κάθε περίπτωση, για κάθε τι που δεν ρυθμίζεται στη 
παρούσα συστατική πράξη, ισχύουν οι ρυθμίσεις του 
ΠΕΜΠΤΟΥ ΜΕΡΟΥΣ - ΕΠΙΧΕΙΡΗΣΕΙΣ του Δ.Κ.Δ. (Π.Δ. 
410/1995) - Άρθρα 277 επόμενα, καθώς και κάθε άλλη 
αναλογική διάταξη. 

Από την παρούσα απόφαση προκαλείται δαπάνη σε βά¬ 
ρος του προϋπολογισμού του δήμου Θούριας στο ύψος 
των δέκα εκατομμυρίων (10.000.000). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 2 Νοεμβρίου 2001 

Ο Γενικός Γραμματέας Περιφέρειας 
ΑΝΤΩΝΗΣ Μ. ΜΑΤΣΙΓΚΟΣ 


Αριθμ.: οικ. 16287 (4) 

Αύξηση καθ’ υπέρβαση ημερών εκτός έδρας υπαλλήλων 
υπηρετούντων στη Ν.Α. Φωκίδας 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 2 παρ. 3 του Ν. 2685/99 «πε¬ 
ρί καλύψεως δαπανών μετακινουμένων υπαλλήλων 
κ.λπ.», όπως συμπληρώθηκε με το άρθρο 25 παρ. 6του Ν. 
2738/99 «περί συλλογικών διαπραγματεύσεων στη Δημό¬ 
σια Διοίκηση κλπ» 

2. Την αριθ. 14834/9.11.00 απόφασή μας «Ανώτατο όριο 
επιτρεπομένων ημερών κίνησης εκτός έδρας υπαλλήλων 
υπηρετούντων στη Ν. Α. Φωκίδας, για το έτος 2000 και 
εφεξής. 

3. Την ανάγκη υλοποίησης κατά το έτος 2001 των 
προγραμμάτων και ελέγχων του Υπουργείου Γεωρ¬ 
γίας και συγκεκριμένα πρόγραμμα ελέγχου και εκρί- 
ζωσην βρουκέλλωσης, φυματίωσης και ενζωστικής 
λεύκωσης βοοειδών, μελιταίου πυρετού αιγοπροβά¬ 
των, πρόγραμμα ΟΣΔΕ, πρόγραμμα ελέγχου νοσημά¬ 
των ιπποειδών στα πλαίσια Ολυμπιάδας 2004, αστυ- 
κτηνιατρικές εκθεωρήσεις, έλεγχος νοσημάτων ιχθυο- 
καλλιεργειών, εθνικό πρόγραμμα ελέγχου καταλοίπων 
στα τρόφιμα ζωικής προέλευσης κλπ και δεδομένου 
ότι οι υπάλληλοι της ΝΑ Φωκίδας, κλάδου ΠΕ κτηνιά¬ 
τρων της Δ/νσης Κτηνιατρικής εξάντλησαν το όριο των 
120 ημερών. 

4. Το αρ. 7409/26.10.2001 έγγραφο της Ν.Α. Φωκίδας 
(τμ. Διοικητικών Υπηρ. & Μέριμνας). 

5. Το γεγονός ότι δεν μπορεί να προβλεθεί η πρόσθετη 
δαπάνη, η οποία θα βαρύνει τον προϋπολογισμό την Ν. Α. 
Φωκίδας, αποφασίζουμε: 

Αυξάνουμε καθ’ υπέρβαση τον ανώτατο επιτρεπόμενο 
αριθμό ημερών εκτός έδρας για το έτος 2001, στους 
υπαλλήλους της Ν.Α. Φωκίδας, κλάδου ΠΕ Κτηνιάτρων 
της Δ/νσης κατά 50 ημέρες, για την υλοποίηση προγραμ¬ 
μάτων και ελέγχων του Υπουργείου Γεωργίας (έλεγχος 
και εκρίζωση βρουκέλλωσης, φυματίωσης και ενζωστι¬ 
κής λεύκωσης βοοειδών, μελιταίου πυρετού αιγοπροβά¬ 
των, πρόγραμμα ΟΣΔΕ, πρόγραμμα ελέγχου νοσημάτων 
ιπποειδών στα πλαίσια Ολυμπιάδας 2004, αστυκτηνιατρι- 
κές επιθεωρήσεις κλπ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 5 Οκτωβρίου 2001 

Ο Γ ενικός Γ ραμματέας Περιφέρειας 
ΒΑΣ. ΕΞΑΡΧΟΣ 

-♦- 

(5) 

Χορήγηση άδειας άσκήσεως επαγγέλματος Κοινωνικού 
Λειτουργού στην Μαντούκα Ιωάννα του Χαράλαμπου. 

Η ΝΟΜΑΡΧΗΣ ΑΘΗΝΩΝ 

Με την 12505/14.11.2001 απόφαση της Νομάρχου Αθη¬ 
νών χορηγήθηκε στην Μαντούκα Ιωάννα του Χαράλα- 

μπου, άδεια άσκησης επαγγέλματος Κοινωνικού Λειτουρ¬ 
γού. 

Με εντολή Νομάρχου 
Η Διευθύντρια 
Π. ΑΝΔΡΕΑΔΑΚΗ 

-♦- ( 6 ) 

Χορήγηση άδειας άσκήσεως επαγγέλματος Κοινωνικού 
Λειτουργού στηνΤζαφέρου Παρσενίατου Γεωργίου κά- 
οικος Πισσώνας Εύβοιας 

Ο ΝΟΜΑΡΧΗΣ ΕΥΒΟΙΑΣ 

Μετηνοικ. 17071/5.11.2001 απόφαση του Νομάρχη Εύ¬ 
βοιας χορηγήθηκε στηνΤζαφέρου Παρσενίατου Γεωργίου 
άδεια άσκησης επαγγέλματος Κοινωνικής Λειτουργού. 

Με εντολή Νομάρχη 
Ο Διευθυντής 
ΑΘ. ΠΑΝΟΥΤΣΟΠΟΥΛΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

Στο ΦΕΚ 1511 2001/τ. Β’ που δημοσιεύθηκε η 
Β7/555/1.11.2001 υπουργική απόφαση, διορθώνεται το 
εσφαλμένο «ως προς τον αριθμό των παρεχομένων θέσε¬ 
ων...» στο ορθό «ως προς τον αριθμό των παρεχομένων 
θέσεων για τους προπτυχιακούς και μεταπτυχιακούς φοι¬ 
τητές και καθορίζουμετον αριθμό των προπτυχιακών φοι¬ 
τητών σε 3.340 και των μεταπτυχιακών φοιτητών σε 2.220 
για το ακαδημαϊκό έτος 2002 - 2003/». 

(Από το Υπ. Εθνικής Παιδείας & Θρησκευμάτων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




